ୟୁଥ ଅଲିମ୍ପିକ୍ସଃ ଫାଇନାଲରେ ଲକ୍ଷ୍ୟ ସେନ\nବୁଏନ୍ସ ଏରିଜ,୧୨।୧୦(ପି.ଟି.)- ଭାରତୀୟ ଯୁବ ଶଟଲର ଲକ୍ଷ୍ୟ ସେନ ଚଳିତ ୟୁଥ ଅଲିମ୍ପିକ୍ସ ପୁରୁଷ ସିଙ୍ଗଲ୍ସ ବର୍ଗର ଫାଇନାଲରେ ପ୍ରବେଶ କରି ରୌପ୍ୟ ପଦକ ନିଶ୍ଚିତ କରିଛନ୍ତି।\nୟୁଥ ଅଲିମ୍ପିକ୍ସଃ ଫାଇନାଲରେ ଲକ୍ଷ୍ୟ ସେନ\t October 12th, 12:47 PM October 12th, 13:20 PM\nବୁଏନ୍ସ ଏରିଜ,୧୨।୧୦(ପି.ଟି.)- ଭାରତୀୟ ଯୁବ ଶଟଲର ଲକ୍ଷ୍ୟ ସେନ ଚଳିତ ୟୁଥ ଅଲିମ୍ପିକ୍ସ ପୁରୁଷ ସିଙ୍ଗଲ୍ସ ବର୍ଗର ଫାଇନାଲରେ ପ୍ରବେଶ କରି ରୌପ୍ୟ ପଦକ ନିଶ୍ଚିତ କରିଛନ୍ତି। ଗୁରୁବାର ଖେଳାଯାଇଥିବା ସେମିଫାଇନାଲରେ ସେନ ୨ୟ ସିଡ୍ କୋଦାଇ ନାରାକୋଙ୍କୁ ୧୪-୨୧, ୨୧-୧୫, ୨୪-୨୨ ଗେମ୍ରେ ହରାଇ ଦେଇଛନ୍ତି। ମୁକାବିଲା ଆରମ୍ଭରୁ ଭାରତୀୟ ଖେଳାଳି ସଂଘର୍ଷ କରିଥିଲେ। ମାତ୍ର ଉନ୍ନତ ପ୍ରଦର୍ଶନ କରି ଲକ୍ଷ୍ୟ ୨ୟ ଗେମ୍କୁ ଜିତି ମ୍ୟାଚ୍କୁ ଫେରିଥିଲେ। ଏହାପରେ ଅନ୍ତିମ ଗେମ୍ ରେ ସେନ ୧୧-୦ ବ୍ୟବଧାନର ଅଗ୍ରଣୀ ନେବା ପରେ ମଧ୍ୟ କଡ଼ା ସଂଘର୍ଷ ହୋଇଥିଲା। ଗେମ୍ ୧୮-୮ ପଏଣ୍ଟରୁ ଜାପାନିଜ ଶଟଲର ୧୯-୧୯ ପର୍ଯ୍ୟନ୍ତ ନେଇ ଯାଇଥିଲେ। କୋଦାଇଙ୍କ ଚମତ୍କାର କମବ୍ୟାକ୍ ସତ୍ତ୍ୱେ ସେନ ଗେମ୍କୁ ୨୪-୨୨ ବ୍ୟବଧାନରେ ଜିତି ନେଇଥିଲେ। ଏହି ବିଜୟ ପାଇଁ ତାଙ୍କୁ ଏକ ଘଣ୍ଟା ୧୫ ମିନିଟ୍ ଧରି ସଂଘର୍ଷ କରିବାକୁ ପଡ଼ିଥିଲା। ଫାଇନାଲରେ ସେନ ଚାଇନାର ୫ମ ସିଡ୍ ଶିଫେଙ୍ଗ ଲିଙ୍କୁ ଭେଟିବେ। ତେବେ ୟୁଥ ଅଲିମ୍ପିକ୍ସ ଇତିହାସରେ ଏହା ଭାରତର ୨ୟ ପଦକ। ଏଥିପୂର୍ବରୁ ୨୦୧୦ରେ ସିଙ୍ଗାପୁରଠାରେ ଅନୁଷ୍ଠିତ ଇଭେଣ୍ଟରେ ଏଚ୍.ଏସ୍. ପ୍ରଣୟ ରୌପ୍ୟ ପଦକ ଜିତିଥିଲେ।
